माफ़ करना, देर हो गई।
बच्चे कहाँ हैं?
जब मैं निकली,
हंटर छत पर अपने iPad में डूबा हुआ था
और टोरी रूम सर्विस से एक के बाद एक चीज़ें मँगा रही थी।
मैंने डिनर की बुकिंग की है।
अब क्या कर सकते हैं?
हमेशा चीज़ें योजनाओं के अनुसार नहीं होती हैं।
- हैलो, कृपया, मुझे एक नेग्रोनी देना। - ज़रूर।
- अरे, वाह। - यह मेरा छुट्टियों वाला ड्रिंक है।
मुझे लगा था कि बहुत ज़्यादा रोज़े तुम्हारा छुट्टियों वाला ड्रिंक है।
हाँ, तो शायद नेग्रोनी मेरा "छुट्टियाँ ख़त्म हो गईं" वाला ड्रिंक है।
वापसी बड़ी बेरहम होती है।
मैं घर नहीं जाना चाहती।
ए, हम यहाँ हैं, जब तक यहाँ हैं।
- क्या? धन्यवाद। - मैडम के लिए नेग्रोनी।
- मज़े कीजिए। - यही मेरी छुट्टियों की फ़िलॉसफ़ी है।
वाह, कूप, तुमने काफ़ी गंभीर बात कही।
तुम जानते हो न कि इसका असल में कोई मतलब नहीं है?
तुम्हारी दूसरी नेग्रोनी के बाद मतलब समझ आएगा।
शायद मैं इसके बाद मेज़काल लूँगी।
ऐसे ही कहते हैं।
और भी होंगी।
कहने की बातें?
नहीं, ऐसी छुट्टियाँ।
तुम्हें ऐसा लगता है?
हम यहाँ हैं, जब तक यहाँ हैं।
हे भगवान। बस करो।
सोचो ज़रा। हम कितने विकसित हो गए हैं…
कि कुछ ऐसा कर रहे हैं।
यह आसान होता है जब हम एक-दूसरे के दोस्तों के साथ नहीं सो रहे होते।
- ए, तुम पहले सोई थी। - तुम पर हत्या का इल्ज़ाम लगा था।
ठीक है।
- कृपया मुझे एक और दोगे? - वाह।
जी, मैडम।
तुम वह जल्दी पी गई।
अभी सोने में काफ़ी समय है।
हम 50 के हो चुके हैं, कूप।
धत्।
मैंने सच में सोचा था कि अब तक सब कुछ व्यवस्थित हो चुका होगा
या कम से कम यह तो नहीं होगा कि मुझे सब कुछ फिर से शुरू करना पड़ेगा।
सुनो, पिछले साल ठीक इसी वक़्त, मुझ पर उम्र कैद का ख़तरा मंडरा रहा था।
और हम सब कुछ खो सकते थे, तो मुझे लगता है कि हम ठीक हैं।
तुम यह कह रहे हो कि तुमने अपने मानक नीचे गिरा दिए।
मैंने मानक मिटा ही दिए। अब कोई मानक ही नहीं है।
चलो पूरी तरह धुत्त हो जाएँ।
ठीक है।
क्या मैंने तुम्हें टोक दिया?
बिल्कुल नहीं।
यहाँ बैठकर नेग्रोनी पी रहे हो। तुम किसी को पटाने की कोशिश कर रहे हो।
- वह मेरी पसंद की नहीं है। - बकवास।
मैं उसके साथ सेक्स कर लेती।
सच में?
मेरा मतलब, अगर ऐसा है, तो मैं इसके लिए सच में तैयार नहीं था।
मैं बस… मैं तुम्हारा साथ दे सकता हूँ।
- हम सब समझदार और राज़ी वयस्क लोग हैं। - तुम्हारे सपनों में।
- वह सपना मैंने देखा है। - मुझे तुम्हारे रास्ते में मत आने दो।
तुम मेरे रास्ते में नहीं हो। मेरे रास्ते में नहीं आ रही हो।
मेरा मतलब, तुम छुट्टियों पर हो।
अगर तुम यही करना चाहते हो,
- तो कमबख़्त, तुम्हें वही करना चाहिए। - मैं यह नहीं करना चाहता।
मेरा मतलब, बच्चे नहीं आए। यह तुम्हारी आख़िरी रात है।
हम एक-दूसरे के साथ सोए बिना
पूरा सफ़र निकालने में कामयाब रहे।
- वैसे, इसके लिए हमें शाबाशी। - इसके लिए हमें शाबाशी।
यह अमरीका है।
- दरअसल, मेक्सिको है। - वह आकर्षक है, तुम अच्छी हालत में हो।
धन्यवाद।
और अगर तुम्हें किसी के साथ सेक्स करना है, तो करना चाहिए।
अगर मैं कुछ करना चाहता, तो अब तक कर चुका होता।
यह इतना आसान है?
- हाँ। मैं जा रही हूँ। - कहाँ जा रही हो?
अभी-अभी क्या हुआ?
- कुछ नहीं हुआ। तुम ठीक हो। - मैं ठीक हूँ?
- तुम यह कह तो रही हो, पर… - मैं यहाँ बैठकर…
तुम्हारा काम ख़राब नहीं करूँगी।
मुझे लग रहा है कि यह बातचीत अचानक उलटी दिशा में मुड़ गई।
और तुम्हें सही लग रहा है।
ए, मैंने फ़्लोरा फ़ार्म्स में हमारे लिए टेबल बुक की है।
तुम्हें ज़रा भी अंदाज़ा है कि यह कितना मुश्किल था?
चीज़ें योजनाओं के अनुसार नहीं होतीं, है न?
एक पल था जब मेरी पूर्व-पत्नी के साथ
छुट्टियों पर जाना नामुमकिन लगता था।
और पता चला, उसकी वाजिब वजह थी।
पर मेल् के साथ एक और बहस भी जिसे मैं पूरी तरह समझ भी नहीं पाया था,
मुझे इस बात का मज़ा लेने से नहीं रोक पाई कि मैं एक फ़ाइव-स्टार रिसॉर्ट के बीच पर
शानदार व्हिस्की पी रहा था, जबकि मुझे 25 साल से लेकर उम्र कैद तक की सज़ा हो सकती थी।
सारी चीज़ों को देखते हुए, हालात बेहतर हो रहे थे।
तो यह होता है…
आपको हत्या के आरोप में गिरफ़्तार किया जाता है।
आप बरी हो जाते हैं।
आपको फिर से आपकी पुरानी नौकरी पेश की जाती है, पर आप एक अलग रास्ता चुनने का फैसला लेते हैं,
और वापस लौटने की कोई गुंजाइश नहीं छोड़ते हैं।
जिसका मतलब यह है कि आपकी अस्थायी कमाई का ज़रिया अब आपका मुख्य ज़रिया बन गया है।
तो, आप अपना स्तर बढ़ाते हैं
और लोगों के साथ सुलह करते हैं।
अच्छी कमाई से तेज़ कोई चीज़ कड़वाहट नहीं मिटाती।
पर एक ऐसे शहर में जहाँ धारणाएँ क़ानून का 90 प्रतिशत हिस्सा होती हैं,
आप दिखावा बनाए रखना चाहते हैं।
जैसे मैनहैटन में एक दफ़्तर होना जहाँ आप रोज़ काम पर जाते हैं।
जिससे बच्चों की सह-परवरिश फिर से पटरी पर आती है।
चलो।
और अब जब ज़िंदगी काबू में लग रही है,
आप आख़िरकार सिंगल होने का मज़ा ले सकते हैं।
डटे रहो
मौसम भयानक होने वाला है
कोई न कोई रास्ता ज़रूर होगा
घर को जलाते हुए
जिसका मतलब है शहर में बिताई मस्ती की रातें।
और घर पर बिताई गई रातें।
संभलकर हो सकता है जो तुम चाहते हो, वह मिल जाए
शानदार चेहरे अजीब, पर अनजान नहीं
मैं एक आम आदमी हूँ
यह कहना मुश्किल था कि हत्या के आरोप में गिरफ़्तार होने से या बरी होने से,
पर किसी तरह इस पूरे घटिया क़िस्से ने आपकी सामाजिक हैसियत बढ़ा दी है।
पर सैम लेविट के लिए ऐसा नहीं हुआ।
उसके वकील ने सज़ा घटवाकर एक भारी जुर्माने और सामुदायिक सेवा तक पहुँचाई।
वह शायद आसानी से बच गई,
पर वेस्टमॉन्ट विलेज में एक और क़ानून है।
और वह अदालत कोई रहम नहीं दिखाती।
काफ़ी समय बाद, ज़िंदगी पहले से बेहतर है।
परिवार का तालमेल किसी तरह अच्छा चल रहा है।
आपके बच्चे अच्छा कर रहे हैं।
और अगर ऐसे पल आते हैं जब आपके टूटे हुए परिवार का दर्द
अभी भी आपको परेशान करता हो…
तो, वहीं वे रातें काम आती हैं जिनका मैंने पहले ज़िक्र किया था।
और अगर उससे भी काम नहीं बना, तो स्कॉच और एक क्लासिक फ़िल्म हमेशा मौजूद है।
आख़िरकार आप फिर से सहज महसूस करने लगे हैं।
नियंत्रण में। सुरक्षित। यहाँ तक कि आशावादी भी।
और जैसा कि आप दर्दनाक अनुभव से पहले ही जान चुके हैं,
अक्सर तभी ज़िंदगी सीधे पैरों के बीच सटीक निशाने पर लात मारती है।
विलेज एस्टेट्स बिक्री के लिए
श्री ऐश।
हैलो। रीनी हडसन। हमने फ़ोन पर बात की थी।
- हैलो, रीनी। कैसी हो? - हैलो।
वाह, बढ़िया कार है।
तुम्हें कारों का शौक़ है?
- मेरा मतलब, ज़्यादा नहीं। - बस यूँ ही कह रही हो।
- यूँ ही कह रही हो। धन्यवाद। - हाँ। ठीक है, चलिए।
हैलो।
हैलो। क्या तुम लिस्टिंग ब्रोकर हो?
- हाँ। समैंथा लेविट। - हैलो। ओवेन ऐश।
तुम किसी रियल्टर जैसे नहीं लगती।
मेरा मतलब सबसे अच्छे मायने में था।
मैं इसमें थोड़ी नई हूँ।
- हैलो, रीनी। - ए, समैंथा।
तो, श्री ऐश, मैं आपको घर दिखाऊँ?
- बस ऐश। - ठीक है, ऐश।
हाँ। मुझे… हाँ, मुझे अच्छा लगेगा।
पर सच कहूँ तो, मैं तुम्हारा वक़्त बर्बाद नहीं करना चाहता
क्योंकि मुझे लग रहा है कि मैं यह घर किसी भी सूरत में नहीं खरीदूँगा।
अरे, तुरंत फैसला ले लिया।
नहीं, यह बस बहुत छोटा है। हाँ, मेरा मतलब, यह… यह असल में बहुत ज़्यादा छोटा है।
मेरा मतलब, मैं यहाँ खड़ा हूँ और…
पता नहीं, मैं पहले ही पूरा घर महसूस कर सकता हूँ, समझी?
मुझे कुछ ऐसा चाहिए जिसमें मैं खो जाऊँ।
और यह, हाँ, पता नहीं। इनमें से कुछ डिज़ाइन एलिमेंट…
छी।
हाँ, मुझे नहीं पता।
मैंने साफ़ कहा था कि मुझे कुछ बहुत भव्य चाहिए, समझी?
कुछ ज़्यादा आकर्षक, थोड़ा होश उड़ाने वाला।
- पर यह जगह तो ज़रा भी… - यह मेरा घर है।
यह तुम्हारा घर है?
मेरे आने से पहले यह जानकारी मिलती, तो बहुत अच्छा होता।
मुझे पता नहीं था कि हालातों को देखते हुए, वह यह बात बताएगी भी…
या नहीं।
हालातों को देखते हुए?
रीनी इतनी नर्मी से इस बात की तरफ़
इशारा कर रही है कि मेरे पति पिछले साल यहीं मरे थे।
अरे, नहीं। मुझे तुम्हारे लिए अफ़सोस है।
धन्यवाद।
वैसे, मेरी पत्नी की मौत आठ साल पहले हुई थी, तो, मैं समझ सकता हूँ।
- मुझे तुम्हारे लिए अफ़सोस है। - अरे, धन्यवाद।
उनकी मौत कैसे हुई?
उन्होंने ख़ुदकुशी की थी।
- क्या, यहीं घर में? - लगभग वहीं जहाँ तुम खड़े हो।
ज़रा रुको। यह वही घर है? वह पूरी घटना?
हाँ, यह ख़बरों में आया था।
उन्होंने तुम्हें गिरफ़्तार किया था।
हाँ।
तुम तो ख़तरनाक औरत हो।
ए, मेरा भी कुछ बार क़ानून से पाला पड़ चुका है।
तो फिर शायद हम दोनों में यह भी एक समानता है।
शायद, हाँ।
ठीक है। तो, श्री ऐश,
- शायद हमें अब चलना चाहिए। - हाँ, हाँ।
ए, समैंथा।
एक ब्रोकर, जिसे पता है कि मैं बिल्कुल अलग स्तर पर हूँ,
मुझे यह घर क्यों दिखाएगी?
यह घर उसके लिए एक प्यादा है।
प्यादा?
अब, ऐसी… ऐसी कोई बात नहीं है।
इसकी तुलना में, अगले घर जो वह तुम्हें दिखाएगी, वे ज़्यादा बड़े
और शानदार दिखेंगे।
- नहीं, नहीं, नहीं। - समझ गया।
मुझे अपने ग्राहकों को पूरा बाज़ार दिखाना अच्छा लगता है,
इससे पहले कि वे कुछ खरीदने के बारे में सोचें।
क्या तुम ऐसा करती हो?
यह कहना मुश्किल है।
इस शहर में कोई मुझे अपना घर बेचने की इज़ाज़त नहीं देगा।
क्या? क्यों नहीं देगा?
अरे, सही कहा। उस पूरे अपराधी वाले मामले की वजह से।
दरअसल जुर्म कुछ छोटे-मोटे अपराधों तक घट गया था।
- यह बढ़िया है। तुम्हारे लिए अच्छा है। - धन्यवाद।
- मुझे एक मिनट दोगी? - ज़रूर।
- रीनी। - हाँ?
हाँ, मैं तुमसे एक सेकंड बात कर सकता हूँ?
वह 750एस है, है न?
- हाँ। - वह अच्छी कार है।
हाँ, वह है।
ए…
अचानक मुझे एक रियल्टर की ज़रूरत पड़ रही है।
क्या कहती हो?
- हाँ। - ए, रीनी।
तुम्हारे पास बिस्बी एस्टेट की लिस्टिंग है, है न?
- हाँ, पर यह ठीक नहीं है। - तुम हमें दस मिनट में अंदर पहुँचा सकती हो?
- ज़रूर। - बढ़िया है।
- मैं उसे वहाँ ले जाने की योजना… - हम तैयार हैं।
बढ़िया है। चलो मेरी कार से चलते हैं।
- ए, समैंथा… - सैम।
ठीक है, सैम।
मैं बस सोच रहा था कि तुमने अब तक सच में कितने घर बेचे हैं?
इस वाले को मिलाकर, एक भी नहीं।
बढ़िया है।
यॉर फ़्रेंड्स एंड नेबर्स
मैं जेफ़ प्रैट हूँ, प्रिंसटन एलुमनाई स्कूल्ज़ कमिटी के साथ,
और मैं तुम्हारा इंटरव्यू लूँगा।
समझ गई।
मैं तुम्हारे माता-पिता को पुराने दिनों से जानता हूँ।
- वे ठीक हैं? - हाँ।
- हाँ।
तो, टोरी। मुझे बताओ, प्रिंसटन ही क्यों?
इस बात के अलावा कि तुम्हारे माता-पिता, दोनों वहीं पढ़े हैं।
क्या वह काफ़ी नहीं है?
वैसे, दूसरे शब्दों में,
तुम हमारे साथ अपने चार सालों से आख़िर पाना क्या चाहती हो?
क्या आप… आप वहाँ पढ़ाते हैं?
- क्या? नहीं। - आपने "हमारे साथ" कहा, तो मैंने वही सोचा।
- माफ़ करना। बस कहने का तरीका था। - ठीक है।
घबराने की कोई ज़रूरत नहीं है।
यहाँ बस हम बात कर रहे हैं।
तो, सबसे पहले, जेफ़,
शायद हमें मान लेना चाहिए कि यह इंटरव्यू बस एक औपचारिकता है।
मैं दोनों तरफ़ से विरासती बच्ची हूँ, जिसके पिता लगातार दान देते रहे हैं।
और उनके लगातार दान देने का
और इतने सारे आइवी कॉलेजों के स्नातकों के अपने कॉलेजों को सहारा देते रहने का कारण यह है
कि वहाँ उनके बच्चों के लिए जगह बनी रहे।
क्योंकि, सच कहें तो,
समर्थन करने के लिए काफ़ी ज़्यादा योग्य संस्थाएँ हैं।
आप सबने पूँजीवाद के नाम पर पूरी धरती जला डाली,
और अब, नुक़सान की भरपाई की कोशिश करने के बजाय
या भूखों को खिलाने या बेघरों को घर देने के बजाय,
आप ऐसी 300 साल पुरानी संस्थाओं को करोड़ों दे रहे हैं,
जो गहराई से फैले नस्लभेद, यहूदी-विरोध और लिंग भेद से भरी हैं,
ताकि यह सुनिश्चित हो सके कि विशेषाधिकार पाए अमीर बच्चों की
एक और पीढ़ी धरती के बचे हुए संसाधनों के
एक बड़े हिस्से पर कब्ज़ा बनाए रख सके
और आम बेसहारा लोग बचे-खुचे हिस्से के लिए लड़ते रहें।
तो, आपने समय निकाला, इसकी मैं क़द्र करती हूँ,
पर चलिए मान लें।
हम दोनों जानते हैं कि मेरा चयन हो ही जाएगा
क्योंकि आप सबने पूरा सिस्टम इसी तरह काम करने के लिए बनाया है।
मैंने कुछ नहीं बनाया।
माफ़ कीजिए।
बस कहने का तरीका था।
और, टेनिस भी।
- क्या? - मुझे टेनिस के लिए भर्ती किया जा रहा है।
शायद मुझे इसी से शुरुआत करनी चाहिए थी।
यह हुई न बात!
- कितना? - बीस मिलियन।
- पर मुझे यक़ीन है कि थोड़ा मोल-भाव हो सकता है। - मैं ले लूँगा।
ठीक है।
- तो आप पूरी माँगी गई क़ीमत दे रहे हैं? - हाँ, नकद।
पर मैं सोमवार तक सौदा पूरा करना चाहूँगा।
- सोमवार तक? - हाँ।
हमें कॉन्ट्रैक्ट बनाने के लिए कम से कम एक हफ़्ता चाहिए होगा।
फिर आप पूरी तरह से जाँच करवाना चाहेंगे…
मैं सब जाँचने के लिए कल ही पूरी टीम यहाँ ले आऊँगा।
इस बीच, तुम मेरे वकील तक काग़ज़ात पहुँचा सकती हो।
ए, बधाई हो।
तुमने अभी-अभी अपना पहला घर बेचा।
यह… तुम क्या काम करते हो?
मूल तेरह राज्यों में से पाँच के नाम बताइए
"हम यूएस सेनेटर को कितने सालों के लिए चुनते हैं?"
छह।
ठीक है।
मूल 13 राज्यों में से पाँच के नाम बताओ।
कॉलोनियाँ।
न्यूयॉर्क, न्यू जर्सी,
कनेटिकट, मेसाचुसेट्स
रोड आइलैंड, डेलावेर,
न्यू हैम्पशायर,
मैरीलैंड, वर्जिनिया,
पेन्सिल्वेनिया, जॉर्जिया।
यह 11 हुए।
मैं कौन-सा भूल रहा हूँ?
- तुम्हें यह सब कैसे पता है? - मैं बहुत "जेपर्डी" देखता हूँ!
अंदाज़ा लगाओ क्या मिला?
क्या?
कार्टियर लव ब्रेसलेट से भरा एक दराज।
मैं तुम्हें बता रही हूँ, इस शहर की हर औरत लगभग दस-दस पहने घूमती है।
मुझे समझ नहीं आता। वे एक जैसा ड्रेस पहने हुए कभी नहीं दिखेंगी,
पर यह एक चीज़ सबके पास होनी चाहिए।
जैसे यह कोई ज़रूरत वगैरह हो।
तुम्हारे लिए कुछ उठा लूँ? उन्हें कभी पता नहीं चलेगा।
मुझे उस होड़ में शामिल नहीं होना है।
समझे? बस वह कलम ढूँढो।
वह मुख्य बेडरूम के पीछे वाले दफ़्तर में है।
नार्थ और साउथ कैरोलिना।
- क्या? - बाकी दो कॉलोनियाँ।
ठीक है। अब तुम बस दिखावा कर रहे हो।
वह डेस्क में नहीं है।
अरे। बिंगो।
कलमों से भरा दराज़।
तुम्हें पक्का यक़ीन है कि वह इतनी क़ीमती चीज़ ऐसी गंदगी में रखेगा?
नतालिया का कहना है कि हर बार जब वह कोई डील साइन करता है,
तो एक बेहद महँगा कलम खरीदता है और फिर उसे यूँ ही दराज में फेंक देता है।
यह किसी रस्म की तरह है।
ठीक है।
मिल गई।
एत्वा द मोंटब्लांच ज़ोआलियेर फ़ाउंटेन पेन।
दुनिया भर में सिर्फ़ 15 बने होने के साथ,
यह लिमिटेड एडिशन पूरी तरह से 18-कैरेट रोज़ गोल्ड से बना है।
कोन्यैक हीरों से सजा हुआ
और ऐसी निब के साथ जो कहते हैं कि रिमोवा के पहियों से भी ज़्यादा मुलायम चलती है,
यह सिर्फ़ एक कलम नहीं है,
बल्कि चाहत जगाने वाली कलाकृति है जो 165,000 डॉलर में दोबारा बिकती है।
मुझे नहीं पता कि क्या ज़्यादा बुरा है।
यह कि कोई कलम के लिए इतना देता है
या यह कि वह उसे तीस और के साथ भरे दराज में फेंक देता है।
जो भी हो, ऐसे आदमी को तो यह खोना ही चाहिए।
- धत्। - क्या हुआ?
मैंने कमबख़्त कलम गिरा दी। रुको। मैं उठा लेता हूँ।
मिल गई।
कूप? क्या हुआ?
कूप?
क्या हुआ?
मेरी कमर जवाब दे गई।
बहुत दर्द हो रहा है।
- मैं हिल नहीं पा रहा। - क्या मतलब तुम हिल नहीं पा रहे?
- बस वहाँ से बाहर निकलो। - मेरा मतलब, मैं सच में हिल नहीं पा रहा।
मैं अपनी पीठ के बल पड़ा हूँ।
तुम मज़ाक कर रहे हो, कूप।
क्या मैं कमबख़्त मज़ाक करता हुआ लग रहा हूँ?
धत्। ठीक है। मैं अंदर आ रही हूँ।
नहीं!
पिछले साल जब से
क्रिस्टियन के आर्ट गुंडों ने मुझे पीटा था, मेरी कमर में ऐंठन उठनी शुरू हो गयी थी।
आमतौर पर, दर्द की गोलियों और मसल रिलैक्सेंट्स का कॉकटेल काम कर जाता था
और कुछ दिनों बाद, मैं एकदम ठीक हो जाता था।
पर इस बार मेरे पास कुछ दिन नहीं थे।
मेरे पास तो दो घंटे से भी कम थे, इससे पहले कि घरवाले वापस आ जाते।
और जब कोई वजह सोचने की बात आई
कि मैं उनके फ़र्श पर पड़ा कैसे मिला,
तो मेरा दिमाग़ बिल्कुल खाली हो रहा था।
ठीक है। धत्। हमें निकलना होगा।
ठीक है। ठीक है। बस मुझे उठने में मदद करो।
- ठीक है। - बस…
धत्, नहीं।
- माफ़ करना। ठीक है, ठीक है, ठीक है। - धत्, धत्। अरे, नहीं।
हे भगवान, तुम कमबख़्त बहुत भारी हो।
- मैं तुम्हें हिला नहीं पा रही। क्या तुम रेंग सकते हो? - नहीं, मैं करवट भी नहीं बदल सकता।
- यह पागलपन है। - बस मुझे कुछ मिनट दो।
- हमारे पास कुछ मिनट नहीं हैं। - तो फिर, तुम चली जाओ।
- मैं कोई रास्ता निकाल लूँगा। - मैं तुम्हें छोड़कर नहीं जाऊँगी।
मैं हिल नहीं पा रहा।
- हमें किसी को बुलाना होगा। - नहीं। नहीं।
तुम हिल नहीं पा रहे!
- धत्! धत्। - चलो भी, कूप।
- हमें किसी को बुलाना होगा। - जानती हूँ।
किसे?
ठीक है। यह क्या चल रहा है?
मैं बाद में समझा दूँगा। क्या तुम… क्या तुम बस मुझे उठाने में मदद करोगे?
यह समझाओगे कि तुम निक की हाउसकीपर के साथ किसी अंजान आदमी के घर के फ़र्श पर
क्या कर रहे हो?
एलेना।
मुझे तुम्हारा नाम पता है।
सवाल… यह किसका घर है?
- हेमिंग्स परिवार का। - और तुम उन्हें कैसे जानते हो?
हम नहीं जानते।
"हम नहीं जानते।" "हम नहीं जानते।"
- "हम"? सच में? "हम"? - कृपया, क्या हम यह जल्दी कर सकते हैं?
- हमें यहाँ से निकलना है। - बस साफ़-साफ़ समझने के लिए,
और माफ़ करना अगर मैंने हालात ग़लत समझ लिए हों,
हम इस वक़्त घुसपैठ कर रहे हैं?
- सही कहा। - और हम ऐसा क्यों करेंगे?
ठीक है। वे कभी भी घर आ सकते हैं।
तो क्या हम यह सवाल-जवाब बाद में कर सकते हैं?
सवाल-जवाब?
यह… यह मज़ाकिया है।
यह मज़ाकिया है। किसे पता था?
बार्नी! कृपया?
ठीक है।
तुम उसका बायाँ हाथ पकड़ो। मैं दायाँ पकड़ता हूँ। तीन पर।
- एक, दो, तीन। - दो।
तुम्हारी बहन घर कब आएगी?
वह कम से कम कुछ और घंटों तक प्रदर्शन करेगी।
ठीक है। तुम्हारे पास इसके लिए गोलियाँ हैं?
हाँ। ऊपर दवाइयों की अलमारी में।
वहाँ फ़्लेक्सेरिल और परकोरेट हैं। कृपया। दोनों ले आओ।
हाँ।
तो बेइली रसल में अपनी पुरानी नौकरी वापस लेने के बजाय,
एक ऐसी नौकरी जो तुम्हें बोनस से पहले ही सालाना सात या आठ अंकों की कमाई देती,
तुम निक की हाउसकीपर के साथ घरों में चोरियाँ कर रहे हो?
- एलेना। - मुझे उसका नाम पता है।
- मैं मान लूँ कि तुम दोनों… - क्या? नहीं। क्या?
अरे, हाँ, हाँ, हाँ। क्योंकि वह तो…
इस कमबख़्त पूरे अजीबोगरीब मामले में सबसे पागलपन वाली बात होती।
मुझे पता है कि यह सब समझना बहुत मुश्किल है।
मैं कुछ नहीं समझ रहा हूँ।
जानते हो क्यों?
क्योंकि इसका कमबख़्त कोई मतलब नहीं बनता है।
मेरा मतलब, अगर यह किसी तरह का सेक्स किंक वाला मामला होता, तो ठीक है।
मेरा मतलब, ठीक तो नहीं, पर कम से कम मैं इसे समझ तो पाता।
पर अगर वह नहीं है, तो…तो फिर क्या है? यह क्या है?
क्या यह किसी तरह की गंभीर, तीसरे स्टेज की अधेड़ उम्र वाली मुसीबत है?
मतलब, तलाक़ काफ़ी नहीं था।
अपनी नौकरी खोना काफ़ी नहीं था।
हत्या के आरोप में गिरफ़्तार होना…
हे भगवान।
कूप, क्या तुमने पॉल लेविट की हत्या की थी?
नहीं। तुम क्या कह रहे हो?
मुझे नहीं पता कि मैं क्या कह रहा हूँ!
मेरे सबसे अच्छे दोस्त ने अभी-अभी बताया कि वह किसी तरह का उपनगरीय चोर है।
मेरा मतलब, तुम इन चीज़ों को बेचते भी कैसे हो? क्या तुम्हारे पास कोई दलाल है?
नहीं। पता है… नहीं।
मुझे मत बताओ। मैं नहीं जानना चाहता।
ज़रा ठहरो।
कूप।
वे लोग जिन्होंने तुम्हें मारा था…
जिन्होंने मुझे गाड़ी से कुचला था…
क्या उसका इससे संबंध था?
मैं कमबख़्त मारा जा सकता था।
मुझे लगा था कि हम यह पीछे छोड़ चुके हैं।
मुझे लगा था कि तुम कोई कमबख़्त चोर नहीं हो।
क्या सुकून मिला।
धन्यवाद।
- क्या हुआ? - अरे, कुछ नहीं। मैं बस…
मैं बस तुम दोनों की प्यारी मुलाक़ात की कहानी सुनने को बेताब हूँ।
क्या तुम्हें मुझसे कोई समस्या है?
बेशक मुझे तुमसे समस्या है।
- मुझे इस सबसे समस्या है! - मुझ पर मत चिल्लाओ!
मैं तुम पर नहीं चिल्ला रहा! मैं तुम्हारे पास चिल्ला रहा हूँ!
पूरा कमरा तुम्हारी कमबख़्त आवाज़ से गूँज रहा है!
दोस्तों! बस करो! हद है।
मुझे यहाँ से कमबख़्त निकलना होगा।
बार्नी।
- बार्नी। - क्या?
मुझे लेने आने के लिए धन्यवाद।
भाड़ में जाओ, कूप।
भाड़ में जाओ।
धत्!
दरअसल वह मेरी उम्मीद से कहीं बेहतर रहा।
- मुझे पता है। तुम नहीं… - और वह ऐसे थे… हाँ।
धन्यवाद।
बस हमें एक सेकंड दो। धन्यवाद।
- मुझे लग रहा है कि वे हमें भगा रहे हैं। - मुझे पता है।
सच में लग रहा है कि हम यह जगह बंद करवा रहे हैं।
क्या हुआ?
मैं सच में याद नहीं कर पा रही
कि आख़िरी बार कब किसी से यूँ ही बातें करते हुए इतना मज़ा आया था।
आज रात मैं बहुत मज़ेदार रहा हूँ।
- अरे, सच में? यही बात है? - अरे, हाँ। मैं अपनी सबसे अच्छी लाइनें लेकर आया था।
- तो अब यहाँ से यह बदतर होता जाएगा? - अरे, हाँ, लगभग।
हे भगवान।
जब… जब तुम्हारा तलाक़ होता है,
तुम शादी तोड़ने की प्रक्रिया पर इतना ध्यान लगा देते हो
कि बाद में आने वाली उलझनों के बारे में सोचते ही नहीं हो।
तो जब वे आख़िरकार सामने आती हैं, तुम्हें उन्हें संभालना मुश्किल हो जाता है।
तो यह पेचीदा रहा है?
ऐसा कह सकते हो, हाँ।
पर तुम उससे उबर गई हो?
मैं उस पर काम कर रही हूँ।
तुम्हारे पति का क्या? क्या तुम उससे उबर गई हो?
किससे?
मैं उबर गई हूँ।
पूरी तरह से। और उससे भी ज़्यादा।
तो तुम उलझन में हो?
ख़ैर, मेरा मतलब, मेरी नज़र में…
अगर हमें पहले से पता होता
कि हमारे तलाक़ कितने उलझे हुए होंगे,
जज़्बाती तौर पर, पैसों के मामले में, और कमबख़्त संसाधनों के मामले में…
तो शायद हम सब बस हार मान लेते और अब भी अपनी घटिया शादियों में ही फँसे रहते।
फिर हम कहाँ होते?
- यहाँ नहीं होते। - बिल्कुल।
तो, अब जब हम यहाँ हैं, मैं बस यह सोच रही हूँ…
आगे क्या होगा?
- रुको, रुको, रुको। - क्या हुआ? क्या हुआ? क्या हुआ?
- माफ़ करना। - नहीं। ठीक है। कोई बात नहीं।
तुम ठीक हो?
हाँ। माफ़ करना। मैं बस… मुझे अचानक तबियत ठीक नहीं लग रही।
- हे भगवान। कोई बात नहीं। क्या यह… - मेरा मतलब…
मैंने कुछ किया?
मैं क़सम खाती हूँ कि मैं तुम्हें टाल नहीं रही।
- ठीक है। - मैं पूरी तरह मूड में थी।
- ठीक है। - बस…
सुनो, ए, सब ठीक है। सब ठीक है।
क्यों न मैं तुम्हें घर छोड़ दूँ?
मैं घर आ गई!
तो अगर कोई बिना कपड़ों के है या एक-दूसरे पर टूट रहा है,
तो अभी ज़रूरी इंतज़ाम कर लो।
हैलो, बेटा।
ए, मॉम।
मॉर्गन कहाँ है? मुझे लगा था कि तुम दोनों आज रात साथ में समय बिताओगे?
नहीं, मैं अकेला हूँ।
- हैलो। - उनका झगड़ा हो गया।
नहीं, वह झगड़ा नहीं था।
सुनने में तो झगड़े जैसा ही लग रहा था।
अरे, यह बुरा हुआ।
इस चेहरे से कौन झगड़ा कर सकता है?
मुझे लगता है कि आप थोड़ी पक्षपाती हैं।
वैसे, मॉर्गन के मुताबिक, मैं कमीना हूँ।
मैं उसे काट डालूँगी।
आपकी डेट कैसी रही?
मैं सोच रही थी कि यह बंद कर दूँ।
- सच में? मैं भी। - बढ़िया है।
तुम हमेशा के लिए मेरे साथ रह सकते हो।
जब मैं बूढ़ी और लाचार हो जाऊँ, तो मेरी देखभाल करना।
ठीक है। पर मैं आपके डाइपर नहीं बदलूँगा।
ठीक है।
हम ढेर सारी बिल्लियाँ रख सकते हैं।
बहुत मज़ा आएगा।
आपको अकेला होने का इतना एहसास और कभी नहीं होता
जितना तब, जब आपको बिस्तर से उठने में किसी की मदद चाहिए होती है।
मेरी कमर अब पहले से बेहतर लग रही थी, यानी कि अब भी काफ़ी दर्द हो रहा था।
और मैं इसका दोष चाहे जितना पिछले साल वाली पिटाई पर थोपना चाहता था,
कड़वी सच्चाई यह थी कि मेरी कमर की हालत ख़राब थी
और मुझे बार-बार पेशाब जाने की परेशानी थी, और अधेड़ उम्र का होना घटिया अनुभव था।
नया घर बहुत ख़ूबसूरत है।
बधाई हो।
धन्यवाद।
"आसमान में एक डीलक्स अपार्टमेंट।"
माफ़ करना?
यह "द जेफ़रसंस" से है…
आपको याद है?
यह एक टीवी शो था जब मैं…
पता है क्या? छोड़िए। यह…
ग्रेस तुम्हारी फ़िक्र कर रही है।
वैसे, फ़िक्र की कोई बात नहीं है, तो…
अगर यह सच होता, तो हम यहाँ नहीं होते।
वैसे, बुरा साल तो किसी का भी आ सकता है।
तुम्हारा बिज़नेस मॉडल ख़राब है।
तुम अपना जोखिम ठीक से संभाल नहीं रहे। तुम बहुत कम क्लाइंटों पर बहुत ज़्यादा निर्भर हो।
उनमें से किसी एक का साल ख़राब जाता है और तुम्हारे नफ़े-नुक़सान पर बहुत ज़्यादा असर पड़ जाता है।
सम्मान सहित,
धन प्रबंधन की असली कला क्लाइंट चुनने में है, जैसे स्टॉक्स चुनते हैं।
आप कई तरह के डेटा पॉइंट के आधार पर सोच-समझकर फैसला लेते हैं।
मिसाल के तौर पर, निक ब्रैंड्स, मेरे सबसे बड़े क्लाइंटों में से एक,
उसने अभी-अभी एक बड़ी ब्रॉडकास्टिंग डील साइन की है।
और अगर वह तुम्हें छोड़ दे, तो क्या होगा?
या ट्रक से कुचला जाए तो?
श्री पार्क…
तुम ख़ुद पैसे कमाने के बजाय,
दूसरों पर बहुत ज़्यादा निर्भर रहते हो कि वे अपने पैसे कमाएँ।
मैं पैसे कमाता हूँ…
एक क़ीमती और ख़ास सेवा प्रदान करके।
मेरे हर वित्तीय क्षेत्र में रिश्ते हैं।
जो कुछ भी तुम्हारे पास है, तुम उसके लिए पर्याप्त मेहनत नहीं करते हो।
यह बात वह आदमी कह रहा है जिसे अपना व्यवसाय अपने पिताजी से विरासत में मिला है।
और मेरे पास कोई बेटा नहीं है जो ऐसा कर सके।
- मैंने सोचा था कि शायद ग्रेस… - उसे यह नहीं चाहिए।
उसे यह…
तुम्हारे लिए चाहिए।
तो… तो आप… मुझे नौकरी की पेशकश कर रहे हैं?
आप मुझे पसंद भी नहीं करते हैं।
यह सच है।
तो फिर ठीक है। मैं इस पर विचार करूँगा।
कमर कैसी है, कूप?
ठीक हो रही है। धन्यवाद।
मैं तुम्हें कीमो के पास भेजूँगा।
मेरे घुटने की सर्जरी के बाद, उसने मेरी फिज़ियोथेरेपी की थी।
बंदे के हाथों में जादू है।
वैसे, मैंने अभी-अभी टोराडोल का इंजेक्शन लगवाया है,
तो फिलहाल ज़्यादातर काम वही कर रहा है।
हाँ, वह भी काम आता है।
सच में काम आता है।
कुछ साल पहले मेरी रीढ़ की हड्डी में समस्या थी। तुम लोगों को याद है?
अरे, यार। उससे निजाद पाने के लिए मैंने क्या-क्या नहीं करवाया था।
एक्यूपंक्चर, स्टेम सेल थेरेपी, सब कुछ किया।
मुझे लगा कि मेरे गोल्फ़ खेलने के दिन ख़त्म हो गए।
जब हम फ़ाइनेंस या स्पोर्ट्स की बात नहीं कर रहे होते थे
या स्पोर्ट्स के फ़ाइनेंस की,
तो अपना काफ़ी वक़्त अपनी बढ़ती चोटों की सूची पर बिताते थे।
हम एक ख़ास उम्र के आदमी थे,
किसी न किसी रूप में सब के सब पुराने खिलाड़ी थे,
जो कॉन्सीएर्ज डॉक्टरों, नई-नई दवाओं,
ट्रेनरों और इस सब पर अंतहीन बातें करने के ज़रिए
अपने शरीर की अपरिहार्य गिरावट का सामना कर रहे थे।
हम सब में बस यह एक और समानता थी।
ए, तुम लोगों को बिस्बी वाले एस्टेट पर, अह, उस पार्टी का निमंत्रण मिला?
हाँ।
वह आदमी कौन है?
ओवेन ऐश।
सुना है कि उसने शिपिंग से ख़ूब पैसे कमाए।
घर के लिए पूरी माँगी क़ीमत दी।
बीस मिलियन। सब नकद में।
- हे भगवान। - वाह।
मोहल्ले की शक़्ल ही बदल जाएगी।
हद है, और वह ख़ुद के लिए "शहर में स्वागत है" पार्टी आयोजित कर रहा है?
बेवकूफ़ लगता है।
पता नहीं।
यह "द ग्रेट गैट्सबी" वगैरह जैसा है। मज़ेदार हो सकता है।
तुम्हें उस किताब का अंत पता है न?
ख़ैर, मैंने सुना है कि सैम लेविट ने यह सौदा करवाया।
अच्छा?
उसके लिए अच्छा है।
"उसके लिए अच्छा है"?
उसने अपने पति की लाश को अपवित्र किया और तुम्हें हत्या में फँसाया।
सच में? किसे याद है?
ख़ैर, बिस्बी बेचते वक़्त उसे अच्छी तरह पता था कि वह क्या कर रही है।
शायद उसने लिस्टिंग एजेंट के साथ
कमीशन में एक मिलियन डॉलर बांटे होंगे?
हे भगवान। उसने कूप को उम्र कैद की सज़ा दिलवाने की कोशिश की, अब छह अंकों की कमाई कर रही है।
यही अमरीका है।
हाँ।
मुझे लगा था कि तुम्हारा आदमी इसे फिर से महान बनाने की कोशिश कर रहा था।
ए, ए, ए। क्लब में कोई राजनीति नहीं।
अब यह भी नियम है?
द ट्रिपल डबल
हम लीग के भावी उत्तराधिकारी का ज़बरदस्त प्रदर्शन देख रहे हैं।
कहने की हिम्मत करूँ, लब्रॉन और स्टेफ़ कौन?
शांत हो जाओ, ग्रीनी।
- कृपया शांत हो जाओ। - हाँ, माइक। चलो भी।
चलो उसे वही करते देखें जो किंग 20 से ज़्यादा सालों से लगातार करते आ रहे हैं।
पता नहीं। मैंने उसे कभी सॉम्बोर शफ़ल करते नहीं देखा।
ठीक है। तो फिर मेरे दोस्त, कव्हाइ की तरह डिफ़ेंस खेलने का क्या?
ओह, अब वह तुम्हारा दोस्त है?
हाँ, वह मेरा दोस्त है। हम दोनों स्पर्स के दिग्गज हैं
- और हमारे पास सबूत है। - तुम कब से स्पोर्ट्स देखने लगे?
निक का ऑन-एयर दूसरा हफ़्ता है। मैं बस देख रहा हूँ वह कैसा कर रहा है।
चलो ज़रा इसका हिसाब लगाते हैं।
- एक आगे करना मत भूलना। - नहीं, तुम वह नहीं देख रहे।
- बस एक सीज़न की ओवरलैप थी। - हाँ, नहीं देख रहा।
कुछ गड़बड़ है?
नहीं। बस जो कर रही हो, वह करती रहो।
दरअसल नीचे कोई असर नहीं हो रहा है।
ठीक है।
हे भगवान।
ठीक है, कोई बात नहीं, बार्नी।
ए। ए, क्या हुआ?
मुझसे बात करो।
तुम चाहते हो कि मैं कुछ अलग करूँ?
दरअसल, हाँ।
मैं चाहता हूँ तुम अपने पिताजी के साथ मेरी मीटिंग तय करना बंद करो, ठीक है?
मुझे बार-बार उनका घमंडी, नीचा दिखाने वाला चेहरा दिखता रहता है।
इससे उनकी बेटी के साथ सेक्स करना मुश्किल हो जाता है।
मैं बस मदद करने की कोशिश कर रही थी।
और चूँकि तुमने पूछा, तो नीचे थोड़ा कम दबाव देना, ठीक है?
वहाँ ज़रा-सा भी बहुत असर कर जाता है।
धत् तेरी की।
याद है
मुझे याद है चिंता, चिंता न करो
मैं कभी कैसे भूल सकती हूँ?
वह पहली बार था
आख़िरी बार जब हम मिले थे
अरे, और मुझे कारण पता है कि क्यों तुम यह चुप्पी बनाए रखते हो
बनाए रखते हो, बनाए रखते हो
नहीं, तुम मुझे बेवकूफ़ नहीं बना सकते
क्योंकि चोट दिखती नहीं है पर दर्द फिर भी बढ़ता है
यह तुम्हारे और मेरे लिए कोई नई बात नहीं है
मैं थोड़ा अजीब महसूस कर रही थी, पर जब उसने…
- हाँ? - आगे बढ़ने की कोशिश की।
तभी मुझे समझ आ गया।
मासिक धर्म बंद हो गया।
हाँ।
इसे अपने पर्स में रखो।
ख़ास तौर पर अगर तुम यूँ ही कारों में अलग-अलग आदमियों से मिलती रहोगी तो।
मुझे समझ नहीं आ रहा। तुम बस लूब लेकर घूमती हो?
हाँ, तुम्हें तैयार रहना पड़ता है।
और मेरी दवाइयों के साथ, यह बस…
नीचे हालात रेगिस्तान से भी ज़्यादा सूखे हो जाते हैं।
मैं इस बारे में और सुनना चाहूँगी,
पर मैंने तुम्हें इसलिए मैसेज किया क्योंकि मेफ़ील्ड के एक म्यूज़िक टीचर को
संगीत का एक दौरा मिल गया है और वह बाकी के सेमेस्टर के लिए जा रहा है
और उन्हें उसकी जगह लेने के लिए एक टीचर चाहिए।
मैं टीचर नहीं हूँ।
हाँ, तुम एक पेशेवर संगीतकार हो, जो और भी बेहतर है।
नहीं, मुझे नहीं पता।
क्योंकि अपने सबसे अच्छे दिन पर, मैं…
तुम मुझे मेफ़ील्ड के अनुकूल नहीं कहोगी।
और यह बुरी बात नहीं है। क्योंकि छी।
तुमने कहा था कि तुम्हें और आज़ादी चाहिए।
एक थेरेपिस्ट के रूप में कहूँ तो…
एक बेरोज़गार थेरेपिस्ट के रूप में।
- अपनी मर्ज़ी से। - सच में?
मैं दरअसल एक किताब लिख रही हूँ।
वह किस बारे में है?
नहीं, वह करने की कोशिश मत करो।
हम तुम्हारी और तुम्हारी आज़ादी की बात कर रहे हैं, जिसके लिए आत्मविश्वास चाहिए।
और आत्मविश्वास, सक्रीय होने से आता है।
तुम बहुत अच्छा कर रही हो। अपनी दवाइयाँ समय पर ले रही हो,
तुम संतुलित हो, काम पर आ रही हो।
तुम्हें नहीं लगता कि अब तुम एक नई चुनौती के लिए तैयार हो?
वैसे भी, तुम्हें यहाँ वे जितने पैसे देते हैं,
उससे तुम अपने लिए कभी घर नहीं ले पाओगी।
दरअसल, मैंने सोचा था कि बाकियों की तरह, मैं बस किसी अमीर आदमी से शादी कर लूँगी।
हाँ, यह काफ़ी बेहतर विचार है।
बस एक एहसान करना और मासिक धर्म बंद होने वाली बात कूप को मत बताना।
यह कोई शर्म की बात नहीं है।
नहीं, मुझे पता है।
मुझे बस ऐसा लगता है
कि मैं बूढ़ी होती जा रही हूँ और वह बस
और भी अच्छा दिखता जा रहा है।
ए, बार्नी। कूप बोल रहा हूँ। फिर से।
मुझे लगा था कि क्लब में तुमसे मुलाक़ात होगी, पर ऐसा नहीं हुआ।
मुझे कॉल करना। शायद हमें बात करनी चाहिए।
हाँ, यह बढ़िया लग रहा है।
हाँ, और मैं बस सुनिश्चित करना चाहती हूँ
कि आपको पता है कि मेरे पास कोई औपचारिक शिक्षण अनुभव नहीं है।
अरे, आपने देखा है? अरे, यह बढ़िया है।
हाँ, मैं वहाँ हफ़्ते में चार रातों को गाती हूँ।
हाँ, बढ़िया है।
हाँ, मैं आ जाऊँगी।
ठीक है। अलविदा।
वह सब क्या था?
वह मेरे म्यूज़िक टीचर बनने के बारे में था।
गिटार सिखाओगी?
नहीं। वे साल के अंत तक के लिए, मेफ़ील्ड के लिए एक अंतरिम टीचर ढूँढ रहे हैं।
मेफ़ील्ड? तुमने कभी पढ़ाया नहीं है।
मैंने भी यही कहा।
पर मेल् पहले ही स्कूल के प्रमुख के पास चली गई
और उन्होंने मुझे द टैप में प्रदर्शन करते हुए देखा है, तो…
मुझे इंटरव्यू मिल गया।
वाह, यह बढ़िया है।
तुम अच्छे लग रहे हो। कहाँ जा रहे हो? कोई आकर्षक डेट मिली है?
नहीं। पार्टी।
कोई ऐसा जिसे मैं जानती हूँ?
नहीं। दरअसल, जिसे मैं जानता नहीं हूँ। तुम आना चाहोगी?
मैं यह पहन सकती हूँ?
- नहीं। - तो फिर नहीं।
- पक्का? - हाँ। बिल्कुल नहीं जाना।
हम दोनों में से किसी एक को पछतावा होगा।
शायद तुम्हें।
नहीं, शायद तुम्हें होगा।
नहीं, तुम्हें ही होगा।
ज़्यादातर तुम्हें। अलविदा।
अलविदा!
तुम्हें ही होगा।
यह जगह कमाल की है।
मेरा मतलब, चीज़ों को सच में सोच-समझकर साथ-साथ रखा गया है।
प्लास्टर, फ़्लोरिंग, फ़िक्स्चर, सब कुछ वास्तविक राजगीरी है।
कैसी हो? हैलो, हैलो, हैलो।
तो क्या किसी ने आज की शाम के हमारे मेज़बान को देखा है?
मैं उससे मिलने के लिए बेताब हूँ।
वह गंजा और बदसूरत निकलेगा।
तुमने उसे देखा है?
नहीं, पर पक्का वह किसी कमी की भरपाई कर रहा होगा।
हाँ, बहुत ज़्यादा पैसे होने की।
मेल्, टोरी को प्रिंसटन से कोई संदेश मिला है?
- किसी भी दिन मिल सकता है। - यह बहुत तनावपूर्ण होगा।
तुम्हें अंदाज़ा भी नहीं है।
चेल्सी का क्या, जूल्स?
चेल्सी ने जल्द ही ड्यूक जाने का फैसला लिया।
ब्रैड और मैं वह नहीं चुनते,
पर उनकी टेनिस टीम बहुत बढ़िया है, और चेल्सी यही चाहती थी।
यह अच्छा है।
- रुको, क्या वह वही है? - आपसे मिलकर अच्छा लगा। मज़े कीजिए।
- ड्रिंक्स की कमी नहीं है। - वाह। धन्यवाद।
- अरे, ए। कैसी हो? - वही है।
तुम सही कह रही थी, सूज़। वह सच में बहुत बदसूरत है, है न?
मैं उसे बिस्तर से नहीं निकालूँगी, अगर वह बिस्तर पर क्रैकर्स खाए तो भी।
मेरे बिस्तर पर वह कुछ और ही खा रहा होगा।
अरे, हाँ, मज़े करो।
शर्त लगाती हूँ कि उसका लिंग बहुत छोटा होगा।
बिल्कुल।
देवियों! स्वागत है। स्वागत है, स्वागत है, स्वागत है।
ओवेन ऐश। मेरे दोस्त मुझे बस ऐश बुलाते हैं। आने के लिए धन्यवाद।
तुम्हारा घर कमाल का है।
धन्यवाद।
होना ही चाहिए, मेरे बहुत छोटे लिंग की भरपाई के लिए।
है न?
ऊप्स।
वह…
- माफ़ करना। - हाँ, वह… कोई बात नहीं।
- अह-हँ। - ठीक है, ठीक है। तुम्हारा नाम क्या है?
- कैट रेज़निक। - कैट, तुमसे मिलकर बहुत ख़ुशी हुई।
माफ़ करना। कृपया, मज़े करो।
मैं तुम सबको जानने के लिए सच में उत्सुक हूँ।
सैम! तुम आ गई।
यह जगह बहुत बढ़िया लग रही है।
तुमने यह सब इतनी जल्दी कैसे कर लिया?
मैंने यह सब कैसे किया? मेरी एक टीम है।
- बेशक है। - आओ, तुम्हें एक ड्रिंक दिलाते हैं।
अरे, धन्यवाद, पर मैं बस यहाँ आकर तुम्हें बधाई देना चाहती थी।
मैं नहीं रुकूँगी।
क्या? क्या मतलब तुम नहीं रुकोगी? बेशक तुम रुकोगी।
वेस्टमॉन्ट विलेज में, तुम मेरी इकलौती दोस्त हो।
तुम मुझे इन सब लोगों के बीच छोड़कर नहीं जा सकती। चलो भी।
ये लोग तुम्हें पसंद करेंगे, पर मुझमें बस आज रात उन सब मतलबी महिलाओं की
ज़लील करने वाली नज़रों का सामना करने की हिम्मत नहीं है।
अरे, उन्हें तुम पसंद नहीं हो।
मैंने कुछ रिश्ते तोड़ डाले।
वैसे, उस आदमी की बात मानो जिसने पुल जलाने को एक कला बना दिया है,
दूसरी तरफ़ जाने का हमेशा कोई रास्ता होता है।
- चलो भी, सिर्फ़ एक ड्रिंक। - नहीं। हाँ, मैं जा रही हूँ।
पक्का?
नहीं।
- दरवाज़ा। - धन्यवाद।
- हे भगवान। माफ़ करना। - माफ़ करना।
हैलो।
चिंता मत करो, मैं जा रही हूँ।
मैं चिंता नहीं कर रहा था।
सोचो, मुझे कितनी राहत मिली।
नोबू
तुमने मेरे पिताजी से हुई मीटिंग के बारे में कुछ नहीं कहा।
वह बस अपनी निराशा छुपा ही नहीं पाते हैं।
तुमसे?
तुमसे। मुझसे शादी करने के लिए।
नहीं, उनका चेहरा ही वैसा है।
उन्होंने कुछ ख़ास बात कही?
तुम इस बात पर इतना क्यों ज़ोर दे रही हो?
कोई वजह नहीं है। कोई वजह नहीं है।
पर साथ ही…
इस ख़बर का उससे कोई लेना-देना नहीं है, मैं गर्भवती हूँ।
तुम…
तुम्हें पक्का यक़ीन है कि यह…
यह मेरा ही है, है न? मैं…
क्या तुम्हें…
क्या तुम्हें लगता है कि लड़का होगा?
मुझे इस मछली से कमबख़्त दूर ले चलो।
- मैं बर्दाश्त नहीं कर पा रही। - ठीक है।
ए।
- ए, दोस्तों। - तुम क्या सोचती हो?
मैं उसे थोड़ी देर के लिए ले जा सकता हूँ?
- माफ़ करना। हाँ, बस… - अह-ओह।
- शुभकामनाएँ। - हैलो।
एक सवाल है…
तुमने मुझे मेफ़ील्ड में पढ़ाने वाली बात क्यों नहीं बताई?
तुम कोई संगीतकार नहीं हो।
ऐली उस तरह की समयसीमा निभाने में अच्छी नहीं है।
तुम्हें कैसे पता?
वह बढ़िया कर रही है, है न?
हाँ, और मैं चाहता हूँ कि वह बढ़िया करती रहे।
वह बच्ची नहीं है, कूप।
वह 40 साल की महिला है जो अपनी ज़िंदगी के साथ कुछ करना चाहती है।
वह इसे बिगाड़ देगी।
शायद। और शायद तुम्हें उसे बिगाड़ने देना चाहिए।
तुम्हें पहले मेरे पास आना चाहिए था।
उसकी परवरिश करने की कोशिश करना बंद करो।
बस उसका भाई बनो।
उस पूरी तरह से अनचाही सलाह के लिए धन्यवाद।
हे भगवान।
ठीक है। वाह।
वैसे, वह काफ़ी अच्छी लग रही थी।
मेरे सिवाए, बाक़ी सबको।
ओवेन ऐश, मेरा ख़याल है।
- अरे, कृपया, ऐश बुलाओ। - वाह, तुमसे मिलकर ख़ुशी हुई…
एंड्रू कूपर। कूप।
कूप। तुम्हारे बारे में पहले ही सुन चुका हूँ।
वाह। वैसे, शायद मुझे यह बोझ ढोना ही पड़ेगा।
बोझ? ए, मेरी बात सुनो,
वही तजुर्बे जो तुम्हें चुनौती देते हैं,
और डराते हैं और… तुम्हें शर्मिंदा करते हैं,
आख़िरकार तुम्हारी ज़िंदगी को जीने लायक बनाते हैं।
वरना तो हम सब दवाइयाँ खाकर उबाऊ बेहोशी में तब तक पड़े रहते
जब तक कि बिस्तर से उठने की कोई वजह ही नहीं मिलती।
ए, तुम्हें हत्या के आरोप में गिरफ़्तार किया गया था।
मेरा मतलब, कितने लोग ऐसा कह सकते हैं?
- ज़्यादातर हत्यारे। - सही कहा।
तो क्या कोई श्रीमती ऐश है जिसे मुझे धन्यवाद कहना चाहिए?
नहीं। नहीं।
तलाक़शुदा?
विधुर।
हे भगवान। मुझे बहुत अफ़सोस है।
- नहीं। धन्यवाद, धन्यवाद। - हे भगवान…
आठ साल हो गए हैं और मुझे हर दिन उसकी याद सताती है।
पर तुम्हें एक बात बताता हूँ, उस औरत ने मुझे जीना सिखाया।
वैसे… तुम रोज़ी-रोटी के लिए क्या करते हो?
मैं आयात/निर्यात में हूँ। माल ढुलाई।
और तुम? शायद तुम किसी तरह के फ़ाइनेंस में हो।
हाँ। मैं एक छोटा-सा पारिवारिक दफ़्तर चलाता हूँ।
यह काफ़ी अस्पष्ट था।
आयत/निर्यात की तरह।
ए, गिलास खाली है। ऐसा होने नहीं दे सकते।
कृपया हमें यहाँ दो व्हिस्की दोगे? अच्छी वाली।
धन्यवाद, धन्यवाद।
मैंने वह नज़र देखी है।
- सच में? तो तुम्हारी भी एक है? - अरे, हाँ। मेरी भी एक है।
- हाँ, वह मुश्किल है। - कम से कम यह और बदतर होती जाती है।
जिसका अनुभव करने के लिए बेताब हूँ।
मुझे जोर-शोर से तुम्हारी तारीफ़ करने दो। मुझे तुम्हें खेलते देखना बहुत पसंद था।
- तुम्हारा फ़ॉर्म… सुनो… - नहीं।
…हर लाइन, हर हरकत, तुम्हारा शॉट कमबख़्त ख़ूबसूरत था।
- धन्यवाद। इसकी सराहना करता हूँ। - सच में।
और वैसे, मैंने तुम्हारे जिम में दाख़िला लिया है।
तुम वहाँ बढ़िया कर रहे हो। मुझे माहौल बेहद पसंद है। पूरा पैकेज बढ़िया है।
और भी खोल रहे हो?
हमने अभी-अभी दो नई जगहों के लिए वित्तीय काम पूरे किए।
दो नई जगहें? तुम्हें इससे बड़ा सोचना पड़ेगा।
देखो, अगर बुरा न मानो, तो अभी तुम्हारा समय अच्छा चल रहा है।
तुम एक पसंदीदा एथलीट हो। तुम टीवी पर हो।
मैंने नया सेगमेंट देखा, "ऑफ़ ब्रैंड्स।" वह कमबख़्त शानदार है। तुम और प्रसिद्ध होने वाले हो।
जहाँ तक जिम की बात है, मेरा मतलब, भाड़ में गए बैंक।
तुम्हें उनके घटिया समझौते झेलने की ज़रूरत नहीं है। मैं तुममें निवेश करूँगा।
तुम्हारे ब्रैंड में। अगले साल तक हम 40 शानदार जिम खोल सकते हैं।
उसके अगले साल, मैं इसे बढ़ाकर 250 तक पहुँचा दूँगा।
- धत्। - हाँ।
- क्या, मैं बहुत तेज़ जा रहा हूँ? - थोड़ा-सा।
- कोई बात नहीं। - अरे, ठीक है, ठीक है।
मैं बहक जाता हूँ। मैं उत्साहित हो जाता हूँ।
- तुम्हें मुझे रोकना पड़ेगा। सुनो। - पर, मैं इसके लिए तैयार हूँ। मुझे यह पसंद आया।
मुझे पता है कि यह कैसे करना है। मेरे पास संसाधन हैं।
अगर तुम राष्ट्रीय स्तर पर जाना चाहते हो, तो बस मुझे फ़ोन करना।
मैं इसमें शामिल होना चाहूँगा।
ए, मैं हमेशा नए बिज़नेस के मौके के लिए तैयार हूँ।
अरे, मैं जानता हूँ। जाकर मेरे बाथरूमों में देखो।
इस घर में मेरे पास 15 टॉयलेट हैं और सब के सब तुम्हारे लक्सोस एमटी हैं।
- बस करो। - हर एक।
ए, हमारे पसंद एक जैसी है।
दरअसल बिल्कुल सही समय पर इसका ज़िक्र किया क्योंकि, अह, मुझे बाथरूम जाना है।
और ज़्यादा शानदार जिम के नाम।
और ज़्यादा के नाम। बहुत ज़्यादा। दो से कहीं ज़्यादा।
- चलो, चलो। बड़ा सोचो। - हाँ। हाँ, हाँ।
मैं बेहद प्रसिद्ध होने जा रहा हूँ।
- हमारी आधिकारिक मुलाक़ात नहीं हुई है। - ए।
बार्नी चोई, मैं निक के पैसे संभालता हूँ,
और साथ ही, यहाँ कुछ और अमीर लोगों के भी।
तुम्हें कुछ चाहिए हो, तो मुझे मदद करके ख़ुशी होगी।
ए, बढ़िया है। यहाँ हमेशा सब कुछ एक ही जगह में है। मुझे पसंद आया।
बार्नी, है न?
हाँ, तो, मुझे व्यवस्थित होने के लिए थोड़ा समय दो,
फिर हमें डिनर पर मिलना चाहिए।
मैं कुछ नए मौके ढूँढ रहा था।
- मैं तुम्हारे काम आऊँगा। - बढ़िया है।
चलो चलो
नाचो चलो
अब, चलो जानेमन, चलो
तुम नाच सकती हो तुम नाच सकती हो
चलो शाबाश
तुम नाच सकती हो चलो
चलो
हाँ उसके साथ नाचना होगा
सामने से लेकर पीछे तक, अभी
इस तरफ़ से उस तरफ़ तक, अभी
दूसरी तरफ़ अभी नाचो
साँस फूल रही है बहुत जल्दी
ए। आज रात को लीसा कहाँ है?
वह सेल्फ़ी ले रही होगी, मिलान में या पैरिस में, या…
अभी भी?
हाँ। पता चला कि फ़ैशन वीक असल में एक हफ़्ता नहीं होता है।
ए, जान, कृपया मुझे एक और कॉकटेल ला दोगे?
या शायद अब पीना बंद करना चाहिए।
गॉर्डी, मेरे लिए एक और ड्रिंक ले आओ।
मैं बीच में नहीं पड़ने वाला।
ठीक है। मैं ख़ुद ही ले लूँगी।
डायेन, चलो भी।
- ठीक है। नहीं। नहीं! - चलो, तुम्हें घर ले चलूँ।
डायेन…
हर पार्टी में एक ऐसा पल आता है
जब यह तय करना मेज़बान पर आ जाता है कि रात ख़त्म हो गई है…
या अभी बस शुरू ही हुई है।
सब पानी में कूदो!
हाँ!
म्यूज़िक तेज़ करो!
यह क्या हो रहा है?
मुझे लगा था कि हम झगड़ा कर रहे हैं।
हम झगड़ा नहीं कर रहे।
पर अगर हम झगड़ा कर रहे होते, तो तुम…
- नहीं, कूप। नहीं, कूप। - …तुम हार जाती।
- नहीं! नहीं! - हाँ।
- कूप, तुम… - अलविदा।
तुम मुझे नज़रअंदाज़ कर रहे हो।
वह समझना काफ़ी मुश्किल था।
हाँ।
तुमने बेइली में अपनी नौकरी वापस क्यों नहीं ली?
सच कहूँ तो, मुझे सच में नहीं पता।
मैंने… मैंने प्रस्ताव स्वीकार किया था
और मुझे पूरा यक़ीन है कि तब मैंने दिल से हाँ कहा था।
पर जब मैं उस इमारत से बाहर निकला, तो मुझे कुछ हो गया।
मैंने बस सोचा कि अगर मैंने वह प्रस्ताव स्वीकार कर लिया,
तो सब कुछ वैसा ही हो जाएगा जैसा पहले था।
कि मैं वैसा ही हो जाऊँगा जैसा पहले था।
और तुम्हें पहले के हालात पसंद नहीं थे?
मुझे लगा था कि पसंद है।
पर पता चला कि पसंद नहीं था।
वैसे, यह सब काफ़ी अस्तित्ववादी-सा लग रहा है।
मुझे नहीं पता यह गहरी भावना है
या तुम बस अपनी ही बकवास पर यक़ीन कर रहे हो,
पर जो भी हो…
मुझे इसमें शामिल होना है।
क्या? क्यों?
क्योंकि मेरे ससुर जाएँ भाड़ में।
ठीक है।
ग्रेस गर्भवती है।
- वाह। - हाँ।
बधाई हो।
बार्नी का इसमें शामिल होना, बहुत बुरा विचार था।
पर उस रात, जब हम भीगे कपड़ों में बैठे थे,
एक अजनबी की बेहतरीन शराब पीकर नशे में धुत्त थे,
अपने दोस्तों और पड़ोसियों को ऐसे पार्टी करते देख रहे थे
जैसे वे एफ़. स्कॉट फिट्ज़जेरल्ड के किसी बुख़ार वाले ख़्वाब में जी रहे हों।
काफ़ी समय के बाद पहली बार, भविष्य उम्मीद भरा लग रहा था।
और शायद यह दर्दनाशकों का शराब के साथ घुलना था,
या शायद यह सरासर बेवकूफ़ी थी,
पर उस पल, मैं बस इतना धुत्त था कि उस पर यक़ीन कर सकूँ।
उप-शीर्षक अनुवादक : मून कलिता